PATVIRTINTA

Šalčininkų Jano Sniadeckio

gimnazijos direktoriaus

2019 m. rugsėjo 9 d.

įsakymu Nr. V-447

**ŠALČININKŲ JANO SNIADECKIO GIMNAZIJOS**

**MOKYTOJŲ SKATINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Šalčininkų Jano Sniadeckio gimnazijos mokytojų skatinimo tvarkos aprašas (toliau – Aprašas) nustato mokytojų skatinimo skyrimo tvarką.
2. Aprašas parengtas vadovaujantis Lietuvos Respublikos darbo kodeksu, gimnazijos bendruomenės siūlymais.
3. Aprašo tikslas – įvertinti darbuotojų veiklą ir skatinti juos už labai gerą, sąžiningą, kūrybišką darbą, iniciatyvumą, pareigingumą ir veiklos rezultatus.
4. Aprašo uždaviniai:
   1. padėkoti už kryptingą vadovavimą mokymuisi, dėmesį individualiai mokinio pažangai ir puikius mokinių mokymosi pasiekimus (ugdytiniai – rajono, šalies olimpiadų, konkursų, varžybų nugalėtojai ir dalyviai), aukštus NMPP, PUPP, MBE, VBE rezultatus;
   2. padėkoti už kūrybingą ugdymo proceso organizavimą (ugdomieji projektai, netradicinės pamokos kitoje aplinkoje, renginiai);
   3. skatinti darbuotojus inicijuoti, priimti ir įgyvendinti sprendimus kuriant mokyklos gyvenimą kartu su mokiniais.

**II SKYRIUS**

**SKATINIMO KRITERIJAI**

5. Mokytojai gali būti skatinami šiais atvejais:

5.1. mokinių pasiekimai gimnazijoje ir už jos ribų: prizinės vietos rajono, zoninėse, respublikinėse ir tarptautinėse olimpiadose, konkursuose, parodose, varžybose, kultūros ir kitų įstaigų organizuotuose konkursuose, festivaliuose ir kt.;

5.2. aukšti mokinių pasiekimai patikrinimuose ir egzaminuose;

5.3. dalyvavimas ir pranešimų skaitymas respublikinėse ir tarptautinėse konferencijose, forumuose;

5.4. ilgalaikių gimnazijos, rajoninių, respublikinių ir tarptautinių projektų koordinavimas, jų įgyvendinimas;

5.5. mokinių priežiūra daugiau nei vieną dieną trunkančių išvykų metu;

5.6. asmeninių ir profesinių jubiliejinių sukakčių progos.

**III SKYRIUS**

**MOKYTOJŲ SKATINIMO FORMOS**

6. Mokytojų skatinimo formos:

6.1. žodinė padėka už mokinių paruošimą ir jų dalyvavimą įvairiuose renginiuose;

6.2. direktoriaus įsakymu pagrįsto padėkos rašto už prizines vietas (rajono, zoninėse, respublikinėse ir tarptautinėse olimpiadose, konkursuose, parodose, varžybose, kultūros ir kitų įstaigų organizuotuose konkursuose, festivaliuose ir kt.) viešasis įteikimas gimnazijos bendruomenės susirinkimuose ir paviešinimas elektroninėje erdvėje;

6.3. piniginė išmoka (pagal gimnazijos finansines galimybes) už rajono olimpiadose, konkursuose, varžybose mokinių laimėtas prizines vietas ir už atstovavimą gimnazijai respublikoje;

6.4. piniginės išmokos/laisvos dienos prie darbuotojo kasmetinių atostogų už mokinių priežiūrą daugiau nei vieną dieną trunkančių išvykų metu pagal Darbo kodekso 107 straipsnį;

6.5. viena papildoma laisva diena prie darbuotojo kasmetinių atostogų už dalyvavimą renginiuose nedarbo dienomis/valandomis (vienos dienos dalyvavimas – viena laisva diena);

6.6. pažintinė – edukacinė išvyka gimnazijos kolektyvui (pagal gimnazijos finansines galimybes) už labai gerą, sąžiningą, kūrybišką darbą, iniciatyvumą, pareigingumą;

6.7. raštinė/piniginė steigėjo padėka (gimnazijos administracijos siūlymu).

**IV SKYRIUS**

**SKATINIMO PROCEDŪRA**

7. Mokytojus skatinimui MG pirmininkas teikia direktoriaus pavaduotojui ugdymui.

8. Skatinimo forma ir dydis nustatomas pagal šiame Apraše pateiktus kriterijus ir formas.

**V SKYRIUS**

**BAIGIAMOSIOS NUOSTATOS**

9. Mokytojų skatinimas vykdomas visus mokslo metus.

10. Piniginės priemokos dydis skiriamas atsižvelgiant į veiklos pobūdį, įdėtas pastangas ir gautą rezultatą, derinant su Profesine sąjunga.

11. Visi piniginiai išmokėjimai vykdomi iš darbo užmokesčio fondo lėšų, neviršijant darbuotojų atlygio dydžio.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_